ENGLAND
సెంచరీలతో కదం తొక్కిన రూట్‌, కుక్‌
బర్మింగ్‌హామ్‌: వెస్టిండీస్‌తో జరుగుతున్న తొలి డే- నైట్‌ టెస్టు మ్యాచ్‌లో ఇంగ్లాండ్‌ భారీ స్కోరు దిశగా సాగుతోంది. ఇంగ్లాండ్‌ కెప్టెన్‌ జో రూట్‌ 156బంతుల్లో 21ఫోర్లు సాయంతో 118పరుగులు చేసి సెంచరీతో చెలరేగగా, మాజీ కెప్టెన్‌ అలెస్టర్‌ కుక్‌ 186బంతుల్లో 18ఫోర్ల సాయంతో సెంచరీ సాధించాడు. తొలి రోజు ఆట ముగిసే సమ యానికి ఇంగ్లాండ్‌ 3 వికెట్లు కోల్పోయి 348 పరుగులు చేసింది. టాస్‌ గెలిచి బ్యాటింగ్‌ ఎం చుకున్న ఇంగ్లండ్‌కు ఆరంభంలోనే ఎదురుదెబ్బ తగిలింది
ఓపెనర్‌ స్టోన్‌మన్‌ (8), వెస్ట్‌లె (8) స్వల్ఫ స్కోర్లకే పెవిలియన్‌కు చేరారు. దీంతో 39 పరుగులకే ఇంగ్లాండ్‌ 2 వికెట్లు కోల్పోయింది. ఈ దశలో క్రీజులోకి వచ్చిన రూట్‌తో కలిసి కుక్‌ అద్భుతమైన ఇన్నింగ్స్‌ నిర్మించాడు. దీంతో లంబచ్‌ విరామానికి ఇంగ్లాండ్‌ 2 వికెట్లు కోల్పోయి 108 పరుగులు చేసింది. లంచ్‌ విరామ అనంతరం వీళ్లిద్దరూ విండీస్‌ బౌలర్లను సమర్థవంతంగా ఎం దుర్కొని స్కోరు బోర్డుని పరుగెత్తించారు. ఈ క్రమంలోనే రూట్‌ 139 బంతుల్లో 13వ టెస్ట్‌ సెం చరీ పూర్తి చేసుకోగా, టీ విరామం తర్వాత అలె స్టర్‌ కుక్‌ కూడా సెంచరీ నమోదు చేశాడు. టెస్టు ల్లో అలెస్టర్‌ కుక్‌కి ఇది 31వ సెంచరీ. తొలి రోజు 136 పరుగుల వద్ద జో రూట్‌ అవుటవ్వగా, కుక్‌ మాత్రం 153 పరుగులతో క్రీజులో ఉన్నాడు.